open-index/open-wikipedia-markdown huggingface dataset:
Inga-Britt Söderberg

**Inga-Britt Söderberg** (2. helmikuuta 1935 Helsinki – 15. helmikuuta 2019 Fredericton, Kanada) oli vuoden 1955 Miss Suomi ja Miss Eurooppa. 

Söderberg varttui helsinkiläisperheen ainoana lapsena, suoritti keskikoulun Uudessa ruotsalaisessa tyttökoulussa ja harrasti muun muassa uintia. Hän työskenteli ennen missiuraansa postivirkailijana ja mallina. Kyseiset Miss Eurooppa -kilpailut pidettiin Suomessa ja ehdokkaat kiertelivät näyttäytymässä eri kaupungeissa useiden päivien ajan. Kilpailujen yhteydessä kuvattiin elokuva *[[Miss Eurooppaa metsästämässä]]*. Tämän elokuvan lisäksi Söderberg oli mukana vuoden 1967 elokuvassa *[[Pähkähullu Suomi]]*.

Söderberg avioitui vuonna 1957 kanadalaisen diplomaatin Donald D. Cliffen kanssa ja muutti Kanadaan. Hän sai kaksi lasta ja teki mallintöitä Walter Thorntonin mallitoimistolle. Avioeronsa jälkeen Söderberg hoiti Ontariossa 400-päistä lammasfarmia.

## Lähteet

## Aiheesta muualla
* YLE &mdash; Elävä arkisto: Miss Suomi -kilpailut 1933–1956
Ultima IX

**Ultima IX** on Origin Systemsin kehittämä ja Electronic Artsin alun perin 1999 Windowsille julkaisema *[[Ultima]]*-tietokoneroolipelisarjan videopeli.

## Juoni
Paettuaan Paganista Avatar palaa Britanniaan kohdatakseen viimeisen kerran Guardianin, joka näki hänen pääsevän pakoon lohikäärmettä jonkun teleportattua hänet turvaan. Lord Blackthorn haluaa lähteä hänen peräänsä, mutta Guardian käskee hänen odottaa, koska haluaa Avatarin näkevän, miten pahoin Britannia on tuhottu.

## Aiheesta muualla
*
Tresco

**Tresco** (korniksi *Enys Skaw*) on Scillysaarten toiseksi suurin saari. Saarella asuu noin 160 vakituista asukasta. Tresco kuuluu Cornwallin herttuakunnalle, joka on vuokrannut sen Dorrien-Smithin suvulle. Dorrien-Smith harjoittaa saarella lomaosakekauppaa - muista Scillysaarista poiketen Trescolla on paljon turismia. Suurin osa asutuksesta on saaren keskiosan New Grimsbyn ja Old Grimsbyn kyliin.

Tresco on autoton saari. Säännöllinen helikopteriliikenne lakkasi vuonna 2012 yli 50 vuoden jälkeen, mutta aloitettiin uudelleen 2016.

## Lähteet

## Aiheesta muualla

* Isles of Scilly Wildlife Trust
Ružomberok

**Ružomberok** (, , ) on kaupunki Žilinan alueella (*Žilinský kraj*), Slovakiassa. Sen pinta-ala on 126,7 km² ja väkiluku vuoden 2006 lopussa 29 906. Vuoden 2001 väestönlaskennan mukaan asukkaista oli slovakkeja 96,6 %, romaneja 0,9 % ja tšekkejä 0,9 %. Uskonnoltaan 75,5 % asukkaista ilmoitti olevansa roomalaiskatolisia ja 5,5 % luterilaisia; 14,7 % ei ilmoittanut mitään uskontoa.

Ružomberokissa sijaitsee UNESCOn maailmanperintöluetteloon kuuluva Vlkolínecin kylä.

Kaupunki on ollut Slovakian paperiteollisuuden keskus. Se sijaitsee merkittävien kauppareittien risteyksessä, sillä sen kautta kulkee tie Slovakian keskiosien kaivoskaupungeista Puolaan ja Košicesta ja Spišistä Vah-jokea pitkin Sleesiaan. 

## Väestö

## Ystävyyskaupungit
*  Báčsky Petrovec, Serbia
*  Děčín, Tšekki
*  Gospić, Kroatia
*  Hlučín, Tšekki 

## Lähteet

## Aiheesta muualla
*http://www.ruzomberok.eu
Liptovský Mikuláš

**Liptovský Mikuláš** (vanhalta nimeltään *Liptovský Svätý Mikuláš*, , ) on kaupunki Žilinan alueella (*Žilinský kraj*), Slovakiassa. Sen pinta-ala on 70,1 km² ja väkiluku 32&nbsp;284 (31.12.2005). Vuoden 2001 väestönlaskennan mukaan asukkaista oli slovakkeja 94,1&nbsp;%, romaneja 2,3&nbsp;%, tšekkejä 2,1&nbsp;% ja unkarilaisia 0,3&nbsp;%. Uskonnoltaan 34,5&nbsp;% asukkaista ilmoitti olevansa roomalaiskatolisia ja 26,9&nbsp;% luterilaisia; 32,3&nbsp;% ei ilmoittanut mitään uskontoa.

## Väestö

## Liptovský Mikulášin ystävyyskaupungit

* Kemi, Suomi
* Opava, Tšekki
* Kiskőrös, Unkari
* Kalamaria, Kreikka
* Annecy, Ranska
* Jefremov, Venäjä
* Dinkelland, Alankomaat
* Galanta, Slovakia
* Slovenske Konjice, Slovenia
* Żywiec, Puola

## Lähteet

## Aiheesta muualla

* www.mikulas.sk
Lloyd Mangrum

**Lloyd Eugene Mangrum** (1. elokuuta 1914 – 17. marraskuuta 1973) oli yhdysvaltalainen golfaaja. Hän syntyi Teksasissa ja saavutti uransa aikana 36 PGA Tour -voittoa.

Huomattavin menestys oli Yhdysvaltain avoimen golfturnauksen voitto vuonna 1946. Mangrum edusti maataan Ryder Cupissa vuosina 1947, 1949, 1951 ja 1953 (kapteenina '53). Hän oli toisen maailmansodan veteraani. 

Mangrum kuoli Kaliforniassa 59-vuotiaana oltuaan pitkään sydänsairaana. Hänet kelpuutettiin World Golf Hall of Fameen vuonna 1998.
France 3

**France 3** on ranskalainen julkisen palvelun televisiokanava, jonka omistaa France Télévisions, jonka puolestaan omistaa Ranskan valtio. Kanavalla on sekä valtakunnallisia että paikallisia ohjelmia.

France 3 on katsojamääriltään Ranskan kolmanneksi suosituin televisiokanava. Sen tunnusväri on sininen.

## Historia

Ranskan silloinen yleisradioyhtiö l'ORTF lanseerasi kolmannen valtakunnallisen televisiokanavansa, *la troisième chaîne de l'ORT*, vuoden 1972 lopussa. Elokuussa 1974 l'ORTF hajotettiin ja televisiokanavista tuli omia yhtiöitään. Kolmannesta kanavasta tuli France Régions 3 (FR3). Vuonna 1992 se sai uuden nimen France 3, kun se liitettiin yhteiseen hallintoon France 2:n (ent. Antenne 2) kanssa. Vuonna 2000 France 2, France 3 sekä France 5 (ent. La Cinquième) muodostivat France Télévisionsin.

Vuodesta 2009 France 3, kuten muutkaan France Télévisionsin kanavat, ei ole saanut näyttää mainoksia iltakahdeksan ja aamukuuden välillä.

## Ohjelmisto

France 3:n ohjelmistossa painottuu paikallisuus. Sillä on 13 paikallistoimitusta, ja se tarjoaa muun muassa paikallisia uutisia sekä alueiden historiaa ja kulttuuriperintöä käsitteleviä dokumentteja, urheilu- ja musiikkitapahtumia sekä muita Ranskaan sijoittuvia televisiosarjoja.

## Lähteet

## Aiheesta muualla

* Kanavan kotisivut
Tsaarin kello

**Tsaarin kello** () on valtava, vaurioitunut pronssikello, joka on esillä Moskovan Kremlissä. Sen tilasi Venäjän keisarinna Anna, ja se valmistettiin vuosina 1733–1735. Kello painaa noin 202 tonnia, on 6,14 metriä korkea ja 6,6 metriä alareunan läpimitaltaan. 

Kello valettiin 10 metriä syvässä maakuopassa paikan päällä. Se halkesi 1737 tulipalon yhteydessä, kun sen koristelutyöt vielä olivat kesken. Kellon reunasta lohkesi suuri pala, ja kello putosi väliaikaiselta telineeltään takaisin valukuoppaansa.

Vasta vuonna 1836 Tsaarin kello nostettiin kuopasta jalustalle, jolla se on edelleen suosittuna turistinähtävyytenä.

## Kello fiktiossa
Elokuvaohjaaja Andrei Tarkovski käytti tsaarin kellon valamista ja vihkimistä aineksena elokuvassaan *[[Andrei_Rublev_(elokuva)|Andrei Rublev]]*.
Tarik Sektioui

**Tarik Sektioui** (, s. 13. toukokuuta 1977 Fès, Marokko) on marokkolainen jalkapalloilija, joka edustaa Ajman Clubia. Sektioui on pelipaikaltaan laitahyökkääjä.

Hän on pelannut aikaisemmin urallaan viidessä maassa: Marokossa, Ranskassa, Portugalissa, Sveitsissä ja Alankomaissa. Sektiouin tuottoisin kausi oli Alankomaissa Willem II Tilburg paidassa. Hän pelasi joukkueessa neljä vuotta, pelasi 73 ottelua ja teki 19 maalia.
Sektioui on ollut vuodesta 2000 lähtien Marokon jalkapallomaajoukkueen pelaaja.
Julius Caesar (kriketinpelaaja)

**Julius Caesar** (25. maaliskuuta 1830 Godalming, Surrey  – 6. maaliskuuta 1878 Godalming) oli englantilainen kriketinpelaaja, joka pelasi 194 first-class -krikettiottelua vuosina 1849–1867.

Julius Caesar syntyi 25. maaliskuuta 1830 Benjamin Caesarille ja hänen vaimolleen Annelle (o.s. Bowler), joilla oli kaikkiaan seitsemän lasta. Julius kasvoi Godalmingissa,  Englannissa.

Krikettiuransa aikana Caesar oli muun muassa mukana ensimmäisessä Britteinsaarilta merentakaisella pelikiertueella käyneessä joukkueessa. Ensimmäisen kerran hän edusti Englantia 1853. 

8. ja 9. elokuuta 1850 käytiin suurta ennakkohuomiota kerännyt ja kuriositeettiarvonsa takia luultavasti Julius Caesarin uran parhaiten muistettu ottelu: hän ja hänen yksitoista sukulaistaan pelasivat paikallisia amatöörejä vastaan. Ottelua mainostettiin nimellä ”Kaksitoista Caesaria sekä Godalming & Districtin yksitoista herrasmiestä” (). Nimellä viitattiin Suetoniuksen tunnettuun teokseen, joka kertoo Rooman kahdentoista keisarin elämästä. Ennen viimeistä sisävuoroa Caesarit olivat ulkovuorossaan onnistuneet rajoittamaan Herrasmiehet 42 juoksuun, joten he olisivat tarvinneet ainoastaan 71 juoksua ottelun voittamiseen. Caesarit onnistuivat kuitenkin saamaan vain 54 ja hävisivät näin 16 juoksulla.

Caesar kuoli asuntoonsa 6. maaliskuuta 1878. Tätä ennen hän oli joutunut vararikkoon.

## Lähteet
Hans von Hösslin

**Hans von Hösslin** (20. syyskuuta 1880 – 31. joulukuuta 1947) oli Saksan armeijan kenraaliluutnantti toisen maailmansodan aikana. Hän oli syntynyt Erbachissa Odenwaldin alueella. Hän liittyi Saksan armeijaan jo varhain, ja hänet ylennettiin vänrikiksi 1899.
Hän palveli junkkerina 3. baijerilaisessa jalkaväkirykmentissä, sekä pataljoonan adjutanttina vuoteen 1912 saakka, jolloin hän meni Baijerin sotakouluun. Ensimmäisen maailmansodan aikana hän työskenteli esikuntaupseerina mm. 5. ja 6. Baijerin reserviläisjalkaväkirykmentissä, ja sodan lopussa 3. rykmentin pataljoonankomentajana. Sodan jälkeen hän jatkoi uraansa esikuntaupseerina, kunnes erosi palveluksesta vuonna 1932. Natsien tultua valtaan Itävallassa hän työskenteli Salzburgissa sotilashallinnon tehtävissä, ja toisen maailmansodan alettua hänestä tuli 188. divisioonan komentaja. Hän komensi 188. vuoristodivisioonaa ja otti osaa taisteluun Jugoslaviassa partisaaneja vastaan. Hänet palkittiin ritariristillä kampanjastaan. Sodan lopussa hänet vangittiin Jugoslaviassa. Monien muiden saksalaisupseerien tapaan hänet tuomittiin kuolemaan sotarikoksista ja hirtettiin Ljubljanassa 31. joulukuuta 1947.
Johann Fortner

**Johann Hans Fortner** (25. marraskuuta 1884 &ndash; 26. helmikuuta 1946) oli Saksan armeijan kenraaliluutnantti toisen maailmansodan aikana.  

Hän oli syntynyt Pfalzissa, ja lähti nuorena armeijauralle, ja yleni luutnantiksi 1905. Ensimmäisen maailmansodan aikana hänet ylennettiin kapteeniksi, ja vuonna 1920 poliisikapteeniksi. Ensimmäisessä maailmansodassa hän oli 5. baijerilaisen jalkaväkirykmentin adjutanttina. 

Hän toimi poliisina vuodesta 1920 vuoteen 1935 saakka. Hän liittyi tuolloin takaisin armeijaan, ja palveli Kasselin alueen sotilashallinnossa, ja myöhemmin Tirolin alueella. 

Toisen maailmansodan aikana vuonna 1941 hänet nimitettiin Saksan 778. jalkaväkidivisioonan komentajaksi. Hän erosi palveluksesta 31. maaliskuuta 1944. Sodan jälkeen hänet luovutettiin Jugoslaviaan vastaamaan sotarikossyytteisiin, joihin oli 778. jalkaväkidivisioonan komentajana syyllistynyt jugoslavialaista siviiliväestöä vastaan. Hänet tuomittiin kuolemaan ja hirtettiin vuonna 1946.
Jack Burke

**John Joseph "Jack" Burke** (29. tammikuuta 1923 Fort Worth, Texas – 19. tammikuuta 2024) oli yhdysvaltalainen golfaaja. Hän voitti uransa aikana kuusitoista turnausta PGA Tourilla, niiden joukossa Masters Tournamentin ja PGA Championshipin vuonna 1956.

Burke pelasi Ryder Cupissa vuosina 1951, 1953, 1955, 1957 ja 1959. Kapteenina hän oli vuosina 1957 ja 1973. Hänelle myönnettiin vuonna 1952 Vardon Trophy ja vuonna 1956 PGA Tourin "vuoden pelaajan" arvonimi. 

Burke pääsi World Golf Hall of Fameen vuonna 2000 ja sai PGA Tourin elämäntyönpalkinnon vuonna 2003. 

## Lähteet
Yleisurheilun alle 18-vuotiaiden maailmanmestaruuskilpailut

**Yleisurheilun alle 18-vuotiaiden maailmanmestaruuskilpailut** olivat kansainvälisen yleisurheiluliiton IAAF:n järjestämät yleisurheilukilpailut. Kilpailuihin saivat osallistua urheilijat, jotka täyttivät kilpailuvuoden aikana 16 tai 17 vuotta. Ensimmäiset alle 18-vuotiaiden maailmanmestaruuskilpailut järjestettiin vuonna 1999 ja viimeiset vuonna 2017. Kisoja järjestettiin kahden vuoden välein. 

Vuonna 2016 IAAF päätti lakkauttaa tämän ikäluokan MM-kilpailut vuoden 2017 jälkeen.

## Kilpailupaikat
* 1999: Bydgoszcz, Puola
* 2001: Debrecen, Unkari
* 2003: Sherbrooke, Kanada
* 2005: Marrakech, Marokko
* 2007: Ostrava, Tšekki
* 2009: Brixen, Italia
* 2011: Lille, Ranska
* 2013: Donetsk, Ukraina
* 2015: Cali, Kolumbia
* 2017: Nairobi, Kenia

## Kilpailuennätykset
### Pojat
:Lähde: IAAF

### Tytöt
:Lähde: IAAF

## Lähteet
* http://www.gbrathletics.com/ic/wy.htm

### Viitteet
Bernard Kiprop Kipyego

**Bernard Kiprop Kipyego** (s. 16. heinäkuuta 1986 Keiyo, Kenia) on kenialainen kestävyysjuoksija.

Kipyego voitti St. Etiennen maastojuoksun MM-kisoissa 2005 hopeaa nuorten sarjassa. Kaksi vuotta myöhemmin hän voitti Mombasan maastojuoksun MM-kisoissa pronssia. Vuonna 2008 hän sijoittui kymmenenneksi Edinburghin maastojuoksun MM-kisoissa ja 5&nbsp;000 metrin yhdeksänneksi  ajalla 13.41,43. Seuraavana vuonna hän oli 10&nbsp;000 metrin viides Berliinin MM-kisoissa ajalla 27.18,47 ja voitti hopeaa Birminghamin puolimaratonin MM-kisoissa.

## Henkilökohtaiset ennätykset
* 3 000 metrin juoksu: 7.50,57 (2006)
* 5 000 metrin juoksu: 13.09,96 (2005)
* 10 000 metrin juoksu: 26.59,61 (2007)
* 10 kilometrin maantiejuoksu: 27.44 (2009)
* 15 kilometrin maantiejuoksu: 41.54 (2009)
* 20 kilometrin maantiejuoksu: 56.36 (2010)
* Puolimaraton: 59.10 (2009)
* 25 kilometrin maantiejuoksu: 1.13.54 (2010)
* 30 kilometrin maantiejuoksu: 1.28.50 (2011)
* Maraton: 2.06.19 (2015)

## Lähteet
*
Viitosvaihde

**Viitosvaihde** () on autoihin keskittynyt brittiläinen auto-ohjelma joka on vanhan Top Gearin tekijöiltä. Ohjelma alkoi brittiläisellä Channel 5-kanavalla 8. huhtikuuta 2002. Suomessa ohjelmaa on esittänyt Jim, Discovery Channel ja MTV3 Max. Fifth Gearin juontajat ovat Tiff Needell, Vicki Butler-Henderson, Tom Ford, Jason Plato, Tim Shaw, Jon Bentley ja Jonny Smith.
     
## Fifth Gearin "palkinnot"

*Ohjelma antaa joka vuosi palkintoja heidän mielestään parhaille autoille.

2004
* paras pikkuauto: BMW 1-sarja
* paras perheauto: Ford Focus
* paras nopea auto: Porsche 911 Carrera S
* vuoden auto: Volkswagen Golf GTI

2005
* paras pikkuauto: Ford Fiesta ST
* paras perheauto: Honda Civic
* paras nopea auto: BMW M5
* vuoden auto: Porsche Boxster

2006
* paras pikkuauto: Mini Cooper S
* paras perheauto: Citroën C4 Picasso
* paras nopea auto: Chevrolet Corvette Z06
* vuoden auto: Audi TT

2007
* paras pikkuauto: Fiat Nuova 500
* paras perheauto: Ford Mondeo
* paras nopea auto: Audi R8
* vuoden auto: Audi R8

## Aiheesta muualla
* Kotisivut
Heinrich Danckelmann

**Heinrich Danckelmann** (2. elokuuta 1887 – 30. lokakuuta 1947) oli Saksan ilmavoimien kenraali toisen maailmansodan aikana. 

Hän syntyi Hardenhausenissa Warburgissa 1887. Danckelmann liittyi Saksan armeijaan ennen ensimmäistä maailmansotaa ja vuonna 1907 hänet ylennettiin luutnantiksi. 

Toisen maailmansodan aikana hän oli ensin maavoimien kenraali, ja 1. huhtikuuta 1941 hän sai siirron Luftwaffeen. 31. toukokuuta 1945 Danckelmann jätti sotilastehtävänsä ja siirtyi eläkkeelle, mutta hänet vangittiin ja luovutettiin Jugoslaviaan vastaamaan sotarikossyytteisiin 5. elokuuta 1945. Häntä syytettiin muun muassa Belgradin tuhoamisesta pommikoneilla. Hänet tuomittiin kuolemaan ja hirtettiin Belgradissa 30. lokakuuta 1947.
Vadim Pružanov

**Vadim ´´Vad´´ Pružanov** (, s. 18. kesäkuuta 1982) oli lontoolaisen nopeaa power metalia soittavan DragonForce-yhtyeen kosketinsoittaja vuoteen 2018 asti. Pružanov on syntyjään ukrainalainen.

## Tausta

Pružanov syntyi Ukrainassa, mutta muutti myöhemmin Lontooseen. Pružanov aloitti pianonsoiton kahdeksanvuotiaana. Hän opiskeli musiikkikoulussa alusta asti, mutta kyllästyi ja lopetti kolmen vuoden jälkeen. Hän jatkoi soittoharrastustaan itseopiskeluna. Tuona aikana Pružanov löysi rockmusiikin, ja alkoi suunnitella uraa soittajana. Hän sai oman pienen kosketinsoittimen (Yamaha PS-551) ja alkoi tehdä omaa musiikkia jo 12-vuotiaana.

## Soittotyyli

Pružanov on tunnettu erittäin nopeista sekä melodisista sooloista koskettimilla, raivokkaasta päänheiluttamisesta lavalla sekä taidostaan soittaa koskettimia kielellä ja otsalla käsien ohella. Hän ottaa sooloihinsa vaikutteita teknomusiikista ja videopeleistä sekä sisällyttää niihin usein monien televisiosarjojen, kuten *[[Simpsonit|Simpsonien]]* ja *[[Countdown]]in*, tunnusmusiikkeja. Livenä hän soittaa usein sooloja kannettavalla kosketinsoittimella, usein Herman Lin kanssa. Monesti myös DragonForcen toinen kitaristi Sam Totman sekä basisti Frédéric Leclercq olivat mukana sooloissa viihdyttämässä yleisöä soittotaidoillaan.

Kitarapainotteisen DragonForcen musiikissa Pružanov on usein koskettimilla mukana biiseissä, kuten esimerkiksi ”Soldiers of the Wasteland” kappaleessa. Hänen uniikin soittotyylinsä voi kuulla useimmissa yhtyeen kappaleissa, kuten esimerkiksi erittäin suositussa ”Through the Fire and Flames” kappaleessa, joka on Guitar Heroissa yksi vaikeimmista biiseistä.

Kosketinsoiton ohella Pružanov on myös taitava kitaristi. Hän on kertonut suurimmiksi vaikuttajikseen Yngwie Malmsteenin, Strapping Young Ladin, Steve Vain, Panteran, Judas Priestin, Symphony X:n sekä Dream Theaterin.

## Lähteet

## Aiheesta muualla
* Pružanovin esittely DragonForcen sivustolla
Micah Kogo

**Micah Kipkemboi Kogo** (s. 30. kesäkuuta 1986) on kenialainen kestävyysjuoksija.

Kogo sijoittui  kuudenneksi 5 000 metrin juoksussa ajalla 13.52,51. Seuraavana vuonna hän voitti Brunssumissa 10 kilometrin maantiejuoksun ajalla 27.07, mikä jäi vain viisi sekuntia Haile Gebrselassien maailmanennätyksestä. Myöhemmin samana vuonna hän juoksi  5&nbsp;000 metrillä toiseksi ajalla 13.39,91.

Pekingissä 2008 Kogo voitti 10&nbsp;000 metrin juoksussa olympiapronssia. Kisan voittajan Kenenisa Bekelen lähdettyä loppukiriin, vain Kogo ja Sileshi Sihine pystyivät seuraamaan. Kogo hyytyi loppusuoralla ja hänen maanmiehensä Moses Ndiema Masai tuli aivan rinnalle, mutta jäi neljänneksi samalla ajalla Kogon kanssa. Kauden lopussa hän juoksi  5&nbsp;000 metrillä kolmanneksi ajalla 13.23,37. 29. maaliskuuta 2009 Kogo juoksi Brunssumissa 10 kilometrin maantiejuoksun maailmanennätyksen 27.01 alittaen Haile Gebrselassien entisen maailmanennätyksen sekunnilla. Berliinin MM-kisoissa hän oli seitsemäs 10&nbsp;000 metrillä ajalla 27.26,33 ja  toinen 5&nbsp;000 metrillä ajalla 13.29,76.

Kogo on 10 000 metrin juoksun maailmantilastossa kuudennella tilalla.

## Henkilökohtaiset ennätykset
:Lähde: IAAF
* 3 000 metrin juoksu: 7.38,67 (2007)
* Kahden mailin juoksu: 8.20,88 (2005)
* 5 000 metrin juoksu: 13.00,77 (2006)
* 10 000 metrin juoksu: 26.35,63 (2006)
* 10 kilometrin maantiejuoksu: 27.01 (2009)
* 15 kilometrin maantiejuoksu: 42.32 (2009)
* 20 kilometrin maantiejuoksu: 58.41 (2013)
* Puolimaraton: 59.07 (2012)
* 25 kilometrin maantiejuoksu: 1.13.18 (2013)
* 30 kilometrin maantiejuoksu: 1.28.05 (2013)
* Maraton: 2.06.56 (2013)

## Lähteet
Veli Lehto

**Veli Lehto**, oik. **Viljo Leopold Lehtinen** (1. joulukuuta 1904 Turku – 19. heinäkuuta 1965 Turku) oli suomalainen laulaja. Hän on tunnettu Dallapé-yhtyeestä, jonka laulajana hän oli vuosina 1930–1937.

Lehtinen ryhtyi opiskelemaan laulunopettajaksi Helsingin konservatoriossa 1924. Hän kirjoitti ylioppilaaksi 1927. Lehtinen kirjoittautui Helsingin yliopiston humanistiseen tiedekuntaan 1930. Opiskeluja rahoittaakseen hän ryhtyi 1930-luvun alussa Dallapé-orkesterin levylaulajaksi tehden vuosina 1930–1937 orkesterin kanssa ainakin 126 levytystä, näiden joukossa mm. Toivo Kärjen foxtrot  *Sulle anteeks annan* (1937, sanoittaja ei tiedossa) .  Seminola-orkesterin solistina syntyi 18 levytystä. Näissä hän lauloi salanimellä Veli Lehto. Omalla nimellään hän esiintyi Ylioppilaskunnan Laulajat -kuorossa. Kuoro teki Amerikan matkan vuodenvaihteessa 1937–1938, jolloin Viljo Lehtinen oli mukana yhtenä sen kolmesta pääsolistista. Paluumatkallaan Lontoossa YL teki levytyksiä His Master’s Voice -merkille. Yhdellä levypuolella on Lehtisen laulama soolo (Ol' kaunis kesäilta). Laulajanuransa jälkeen hän ryhtyi papiksi ja työskenteli muun muassa Turun tuomiokirkkoseurakunnassa.

Turun Tähtituotanto Oy on julkaissut Veli Lehdon koko äänilevytuotannon. 

## Valikoitu diskografia
**Petsamo* (1930)
**Kivikauden mies* (1931)
**Keltaiset banaanit* (1931)
**Pikku paratiisi* (1937)
**Sulle anteeks' annan* (1937)

## Lähteet

## Aiheesta muualla
*Lehdon kaikki levytykset www.fiftyrecords.com
Saksan sodanjohto

**Saksan sodanjohto** voi tarkoittaa seuraavia:

* Großer Generalstab, Preussin ja myöhemmin Saksan keisarikunnan pääesikunta
* Oberste Heeresleitung (OHL), Saksan maavoimien yleisesikunta ensimmäisen maailmansodan aikana
* Seekriegsleitung (SKL), Saksan merivoimien yleisesikunta molempien maailmansotien aikana
* Reichswehrministerium
* Wehrmachtsamt (puolustusministeriö), olemassa 1935–1938
* Oberkommando der Wehrmacht (OKW, "Wehrmachtin pääesikunta"), Saksan asevoimien ylin johto toisen maailmansodan aikana
* Oberkommando des Heeres (OKH), Saksan armeijan maavoimien yleisesikunta toisen maailmansodan aikana
* Adolf Hitler ja  päivittäiset tilannekatsaukset *([[Lagevortrag]])*
* Hitlerin lähipiiri, katso Luettelo Hitlerin sisäpiirin jäsenistä
Honda Civic Type R

**Honda Civic Type R** on Civic-mallin tehoversio. Ensimmäisen sukupolven Type R -mallin valmistus alkoi 1997 EK9-alustan kohdalla. Autoa ei koskaan markkinoitu Japanin ulkopuolella. Toisen sukupolven Type R -malli (EP3) julkaistiin 2001. Tuoreimmat versiot rakennetaan FD2- ja FN2-alustalle, joista ensimmäinen on vain Japanin ja jälkimmäinen Euroopan markkinoille. Japanin markkinoille suunnattu on tehokkaammalla moottorilla ja sedan-mallia, kun taas Euroopan markkinoille suunnattu kolmiovinen hatchback.

Civic Type R:n kaltaisia muiden valmistamia malleja olivat Volkswagenin Golf GTI, Fordin Focus ST sekä Toyotan Corolla VVTL-i T Sport.

## Galleria
Civic Type R:ä on valmistettu viidelle eri mallille vuodesta 1997 alkaen.

Image:1997ek9civictyper.JPG|EK9 (1997-2000)
Image:IMFJ Honda Civic Type R Gen6.jpg|EP3 (2001-2005)
Image:Civictype-r.jpg|FD2 (2007-2011)
Image:Paris 2006 - Honda Civic type R.JPG|FN2 (2007-2011)

## Aiheesta muualla

*The Honda Civic Type-R 
*EK9 Honda Civic Type R
LostAlone

**LostAlone** on brittiläinen kolmehenkinen rockyhtye, johon kuuluvat Steven Battelle (laulu, kitara), Mark Gibson (rummut) ja Tom Kitchen (bassokitara). Bändi on kotoisin Derbystä.

Bändi on saanut vaikutteita esimerkiksi Queenista, Iron Maidenista, Mansunista, Pink Floydista ja Weezerista.

LostAlone on kiertänyt paljon Isossa-Britanniassa ja muualla Euroopassa, soittaen muun muassa Paramoren, 30 Seconds To Marsin ja My Chemical Romance lämmittelijänä. Britanniassa he ovat olleet pääesiintyjänä kolmella kiertueella (Light The Waves Tour vuonna 2006, Say No To The World Tour ja Blood Is Sharp Tour vuonna 2007). Yhtye on esiintynyt myös monille nimekkäillä festareilla, kuten Taste of Chaos, Download ja Rock am Ring.

Yhtyeen laulaja-kitaristi-sanoittaja Steven Battelle on kehittänyt omalaatuisen tyylin heittää kenkänsä ilmaan kesken keikan ja soittaa sillä riffejä kitarallaan. Vuonna 2008 LostAlone esiintyi Suomessa.

## Diskografia
### Singlet
"Blood Is Sharp" (2006)
"Unleash the Sands of All Time" (2006)
"Elysium" (2007)
"Do You Get What You Pray For?" (2012)
"Love Will Eat You Alive" (2012)
"Paradox on Earth" (2012)
"Vesuvius" (2012)
"Creatures" (2012)
"I Want Christmas Always" (2012)
"The Bells! The Bells!!" (2013)
"Scarlet Letter Rhymes" (2014)
"Crusaders" (2014)

### Albumit
**Say No To The World* (2007)
**I'm a UFO in This City* (2012)
**Shapes of Screams* (2014)

#### Kappaleet
**Elysium*
**Unleash The Sands of All Time*
**Silence*
**Music And Warm Bodies*
**Ethereal*
**Genevieve*
**Blood Is Sharp*
**Predators In A Maze*
**Our Bodies Will Never Be Found*
**Star Chorus*
**Standing On The Ruin Of A Beautiful Empire*
Boryeong

**Boryeong** on kaupunki Etelä-Chungcheongin maakunnassa Etelä-Koreassa. Se sijaitsee Keltaisenmeren rannikolla, Janghang-linjaan kuuluvan rautatien varrella. Janghang yhdistää kaupungin Souliin Gyeongbu-linjan välityksellä.

Boryeongissa oli vuonna 2007 noin 110&nbsp;000 asukasta. Se on tunnettu ympäri Koreaa uimarannoistaan ja vuosittaisista heinäkuun tienoilla järjestettävistä mutafestivaaleistaan. Kaupungin rantojen mutaa ylistetään laajalti kosmeettisista ominaisuuksistaan. Muiden Korean niemimaan lounaisrannikon alueiden tavoin seudulla on lukuisia pieniä saaria, joista monista on lauttayhteys kaupungin satamaan.

Boryeongin nykyiset (2008) rajat tulivat voimaan 1995, jolloin Boryeong-gunin ja Daecheonin kaupunki yhdistyivät. Kaupungit oli aiemmin erotettu toisistaan 1986 niiden muodostettua sitä ennen yhtenäisen Boryeong-gunin kaupungin.

## Lähteet

## Aiheesta muualla

*Kaupungin verkkosivut
Deus Ex: Invisible War

**Deus Ex: Invisible War** on Ion Stormin kehittämä ja Eidos Interactiven julkaisema toimintaroolipeli. Peli on julkaistu vuonna  Microsoft Windowsille ja Xboxille.

Peli on jatko-osa *[[Deus Ex]]* -pelille.

## Pelaaminen
*Deus Exissä* pelihahmo oli JC Denton, mutta *Invisible Warissa* seikkailee Alex Denton, joka on pelaajan valinnan mukaan nainen tai mies.

## Vastaanotto
Peli on saanut IGN:n arvostelussa arvosanaksi 9/10.

## Lähteet

## Aiheesta muualla
*
Elämäkertaelokuva

**Elämäkertaelokuva** kertoo todellisen henkilön tai henkilöryhmän elämästä. Elämäkertaelokuvia tehdään usein tunnetuista historiallisista tai vielä elävistä henkilöistä. Elämäkertaelokuvan tapahtumat perustuvat yleensä suurelta osin tositapahtumiin, mutta elokuva voi sisältää myös keksittyjä tapahtumia. Elämäkertaelokuvien suosituimpiin henkilöihin kuuluvat Napoleon, Abraham Lincoln, Jeesus, Vladimir Lenin, Adolf Hitler ja Kleopatra. 1930-luku oli elämäkertaelokuvien kulta-aikaa mutta sen suosio on säilynyt vankkana koko elokuvan historian aikana.

Lajityyppinä elämäkertaelokuva on lähes yhtä vanha kuin elokuva itse. Varhaisimpia esimerkkejä on Georges Mélièsin *[[Jeanne d’Arc (vuoden 1900 elokuva)|Jeanne d’Arc]]* vuodelta 1900. Toinen merkittävä varhainen elämäkertaelokuva on Abel Gancen kuusituntinen *[[Napoléon (vuoden 1927 elokuva)|Napoléon]]* (1927). Yhdysvalloissa merkittäviä varhaisia elämäkertaelokuvia olivat Cecil B. DeMillen *[[Orleansin neitsyt (vuoden 1916 elokuva)|Orleansin neitsyt]]* (1916), D. W. Griffithin *[[Judith of Bethulia]]* (1914) ja Lloyd Ingrahamin *[[Sissipäällikkö]]* (1927), joka kertoi Jesse Jamesista.

Elämäkertaelokuvan kulta-aikaa brittiläisessä ja yhdysvaltalaisessa elokuvassa oli 1930-luku. *[[Henrik VIII:n yksityiselämä]]n* (1933) menestys laukaisi elämäkertaelokuvien tulvan kummallakin puolella Atlanttia. Tunnetuimpia näistä ovat Greta Garbon tähdittämä *[[Kuningatar Kristiina (vuoden 1933 elokuva)|Kuningatar Kristiina]]* (1933), John Fordin *[[Vapauttajan nuoruus]]* (1939) sekä Paul Munin tähdittämä elämäkertaelokuvien sarja: *[[Tohtori Louis Pasteur]]* (1936), *[[Emile Zolan elämä]]* (1937) ja *[[Vapaudensankari Juarez]]* (1939).

## Lähteet

## Kirjallisuutta
*”Elämäkertaelokuvat”, *Filmihullu*-lehden teemanumero 1/1998.
**Invented Lives, Imagined Communities : The Biopic and American National Identity.* Toim. William H. Epstein & R. Barton Palmer. State University of New York Press, 2016. .
Tielman Susato

**Tielman Susato** (nimi tunnetaan myös muodoissa Tilemannus Susato, Tylman Susato ja Thielman Suzato) oli flaamilainen musiikkikustantaja, säveltäjä ja soittaja. Susato syntyi Soestissa Dortmundin lähellä todennäköisesti vuosien 1510 ja 1515 välillä. Hän toimi kalligrafina Antwerpenin katedraalissa vuonna 1529, mikä on varhaisin tieto hänen elämästään. Susato toimi nuottien painajana Antwerpenissä. 1500-luvulla nuottien painaminen oli vielä vaivalloinen prosessi joka sisälsi kolme työvaihetta: ensin painettiin viivasto, sitten nuotit ja lopuksi teksti. Uransa aikana Susato julkaisi noin 60 kirjaa moniäänisiä chansoneita, psalmeja (*soutekerliedekens*) ja motetteja, joista tehtiin myöhemmin lukuisia uudelleenjulkaisuja. Hän myös sävelsi messuja, yli 90 moniäänistä chansonia sekä tanssimusiikkia, mm. pavanoita, gagliardoja ja allemandeja, jotka sisältyvät *Het derde musyck boexken ... alderhande danserye* -kokoelmaan (1551). Susato kuoli mahdollisesti Ruotsissa vuonna 1570 tai myöhemmin.

Susaton poika Jacob (Jacques) osallistui isänsä julkaisutoimintaan viimeistään vuodesta 1558 ja otti tämän yhtiön hallintaansa 1561, mutta julkaisi vain yhden sävellyskokoelman (Orlando di Lasson *Le premier livre de chansons*) ennen kuolemaansa 1564.

## Katso myös
* Flaamilainen koulukunta

## Lähteet
* 
* 

## Aiheesta muualla
Electronic Frontier Foundation

**Electronic Frontier Foundation** (lyh. **EFF**) on vuonna 1990 perustettu kansainvälinen tietoyhteiskunnan kansalaisoikeuksia puolustava järjestö. Järjestön pääasiallisena tavoitteena on tuoda julkisuuteen ongelmakohtia sekä valistaa poliitikkoja ja mediaa kansalaisoikeuksiin, kuten sananvapauteen ja yksityisyyteen liittyvissä asioissa. Viime kädessä EFF toimii myös näiden asioiden puolustajana. EFF on myös yksi virallisista Maailman henkisen omaisuuden järjestön (WIPO) tarkkailijajäsenistä.

EFF:n toiminta on rahoitettu lahjoitusvaroista. Järjestön keskustoimisto on San Franciscossa ja sillä on haarakonttorit Torontossa, Washingtonissa ja Brysselissä.

EFF toimii usealla eri tavalla. Keinovalikoimiin kuuluu muun muassa rahoituksen ja/tai asiantuntemuksen tarjoaminen niissä oikeuskäsittelyissä, joiden se uskoo vaikuttavan kansalaisoikeuksiin. Toinen keinoista on nostaa julkisuuteen ongelmakohtia. Kolmantena merkittävänä keinona se seuraa ja pitää arkistoa sen toiminnan piiriin liittyvistä uutisista ja lakiehdotuksista, sekä tarvittaessa osoittaa niiden ongelmakohtia.

## Historia

The Electronic Frontier Foundationin perustivat heinäkuussa 1990 Mitch Kapor, John Gilmore ja John Perry Barlow, jotka tunsivat toisensa The WELL -BBS:n kautta. Alkuperäisen rahoituksen toiminnalle antoivat Kapor, Steve Wozniak ja tuntematon lahjoittaja. Järjestön perustamisen motivaationa toimi Yhdysvaltojen salaisen palvelun massiivinen hakkerien kiinniottoon tähdännyt operaatio Sundevil. Operaatio Sundevilin yhteydessä takavarikoitiin myös roolipeliyritys Steve Jackson Gamesin omaisuutta. Steve Jackson Gamesin ratsia toimi vedenjakajana, joka herätti ihmiset seuraamaan, mitä digitaalisessa maailmassa tapahtuu ja johti myös nykymuotoisen kansalaisoikeuksia ajavan Electronic Frontier Foundationin syntymiseen.

## Katso myös
*Digitaaliset oikeudet
*Electronic Frontier Finland
*Free Software Foundation
*GNU
*Käyttöoikeuksien hallinta
*Sensuuri
*Stop Online Piracy Act
*Tiedonsaantivapaus

## Lähteet

## Kirjallisuutta

*
*
*
*
*

## Aiheesta muualla

* Electronic Frontier Foundation. Järjestön kotisivu. 
* 
*  tunnettu myös nimellä:
EFF

**EFF** tarkoittaa:

* Electronic Frontier Foundation, tietoyhteiskunnan kansalaisoikeuksia puolustava järjestö
* Economic Freedom Fighters, eteläafrikkalainen puolue
RoHS-direktiivi

**RoHS-direktiivi** (*The Restriction of the use of certain Hazardous Substances in Electrical and Electronic Equipment*) on Euroopan unionin säädös, jolla rajoitetaan tiettyjen haitallisten aineiden käyttöä sähkö- ja elektroniikkalaitteissa. Näitä aineita ovat elohopea, kadmium, lyijy, kuusiarvoinen kromi sekä palonsuoja-aineet PBB (polybromattu bifenyylieetteri) ja PBDE (polybromattu difenyylieetteri). Direktiivi on voimassa 1. heinäkuuta 2006 alkaen..

RoHS-direktiivin soveltamisalaan kuuluvat seuraavat laiteluokat: 
* Suuret ja pienet kodinkoneet
* Tieto- ja teletekniset laitteet
* Kuluttajaelektroniikka
* Valaistuslaitteet
* Sähkö- ja elektroniikkatyökalut
* Lelut
* Vapaa-ajan- ja urheiluvälineet
* Automaatit
* Hehkulamput

RoHS-direktiivin valvontaviranomaisena Suomessa toimii Turvallisuus- ja kemikaalivirasto eli Tukes.

Direktiivillä pyritään suojelemaan ihmisten terveyttä, vähentämään haitallisia jätteitä ja edistämään jätteiden hyödyntämistä ympäristöä säästäen.

RoHS-direktiiviin liittyy läheisesti Euroopan unionissa säädetty sähkö- ja elektroniikkalaiteromun tuottajavastuuseen liittyvä WEEE-direktiiviin (*Waste Electrical and Electronic Equipment*).

## Juottaminen
RoHS-direktiivin vaikutuksesta kulutuselektroniikan juotemateriaaleista on poistunut lyijy. Aiemmin lyijyä käytettiin tina-lyijyseoksessa (60 % tinaa, 40 % lyijyä, jotta se saatiin sulamaan alhaisemmassa lämpötilassa. Tina-lyijyn korvaajaksi on tullut useita eri vaihtoehtoja, joista tina&nbsp;96,5 %-hopea&nbsp;3 %-kupari&nbsp;0,5 % on yleisin ns. SAC-juote. Myös juotteet ilman hopeaa ovat osoittautuneet toimiviksi, esimerkiksi aaltojuotosprosessiin soveltuva juoteseos tina&nbsp;99,3 %-kupari&nbsp;0,7 %.

## Lähteet

## Aiheesta muualla
* Asetus
* Teknologiateollisuus: RoHS-direktiivi
Italian kuningaskunta

**Italian kuningaskunta** tarkoittaa useita valtioita eri aikoina samoilla seuduilla:

* Italian kuningaskunta (476–493), germaanikuningas Odovakarin perustama valtakunta
* Italian kuningaskunta 489–553, ostrogoottien kuningaskunta
* Langobardien kuningaskunta 568–774, langobardien itsenäinen kuningaskunta, joka käytti myös nimeä Italian kuningaskunta
* Italian kuningaskunta, erosi Frankkien valtakunnasta 839 ja kuului Pyhään saksalais-roomalaiseen keisarikuntaan 926–1806
* Italian kuningaskunta 1805–1814, Napoleonin perustama nukkevaltio
* Italian kuningaskunta 1861–1946, Italian yhdistymisen seurauksena syntynyt valtio.
Bill Johnson (alppihiihtäjä)

**William Dean ”Bill” Johnson** (30. maaliskuuta 1960 Los Angeles, Kalifornia – 21. tammikuuta 2016) oli yhdysvaltalainen alppihiihtäjä.

Johnson voitti ensimmäisenä yhdysvaltalaismiehenä olympiakultaa alppihiihdossa, kun hän saavutti kultamitalin syöksylaskussa Sarajevon olympialaisissa 1984. Bormion maailmanmestaruuskilpailuissa 1985 Johnson oli syöksylaskun 14:s.

Maailmancupissa Johnson voitti kolme osakilpailua ja sijoittui parhaalla kaudellaan kokonaiskilpailussa sijalle 14.

Johnson loukkasi vasemman polvensa sekä leikkaushoitoa vaatineen selkänsä, jonka takia hän joutui lopettamaan kilpailemisen vuonna 1986. Hän kuitenkin palasi kilpailemaan joulukuussa 2000, tavoitteenaan Salt Lake Cityn olympialaiset 2002. Johnson ehti kiertää FIS-kilpailuja sekä Nor-Am Cupin kilpailuja 3 kuukautta, kunnes loukkaantui jälleen pahasti maaliskuussa 2001. Onnettomuudessa hän puri melkein kielensä poikki ja hänen vasen aivopuoliskonsa kärsi pahoja ruhjeita, jonka takia hän oli tajuton kolme viikkoa.

Johnsonin urheilija-uraa haittasivat hänen kova alkoholin juontinsa, sekä hänen hankala persoonallisuutensa. Vuonna 1992 hänen 13-kuukauden ikäinen poikansa hukkui ammeeseen. Hän erosi vaimostaan vuonna 2000, teki henkilökohtaisen konkurssin ja asui asuntovaunussa.

Vuonna 2010 Johnson sai vakavan halvauskohtauksen. Kesällä 2013 hän joutui kahdeksi viikoksi teho-osastolle, kun infektio iski kaikkiin hänen sisäelimiinsä. Johnson asui hoitolaitoksessa, ja hänen oli vaikea liikkua ja puhua. Hän pystyi viimeisinä elinvuosinaan kommunikoimaan vain ärähdyksin ja nyökkäämällä.

## Osakilpailuvoitot

## Lähteet
*
*Johnson Ski-databasen sivuilla 
* 

### Viitteet
Trades Union Congress

**Trades Union Congress** (lyh. **TUC**) on Englannin ja Walesin ammattiliittojen keskusjärjestö. Se on perustettu vuonna 1868, ja sillä on noin 5,6 miljoonaa jäsentä. TUC:n pääsihteeri on Frances O’Grady. Hän on toiminut pääsihteerinä vuodesta 2013.

Skotlannilla ja Irlannilla (mukaan luettuna Pohjois-Irlanti) on omat ammattijärjestönsä sekä niiden keskusjärjestöt.

## Lähteet

## Aiheesta muualla
* Virallinen sivusto
Ruotsin maapäivät

**Ruotsin maapäivät** eli **maakuntakokous** (myös *provinsiaalikokous*) oli kokous, jonne säädyt, eli eri säätyjen valitut tai perinnölliset edustajat, kokoontuivat usein kuninkaan johdolla. Säätyvaltiopäivistä maakuntakokous erosi siinä, että koolle kutsuttiin vain valtakunnan jonkin osan säädyt. 

Ruotsin valtakunnassa maakuntakokouksia voitiin kutsua valtiopäivien väliaikana jollekin Suomen paikkakunnalle.  Suomen maapäivistä merkittävimpiä olivat vuonna 1616 pidetyt Helsingin maapäivät. Muita maakuntakokouksia pidettiin Turussa vuonna 1657, Helsingissä 1671, Turussa ja Porvoossa 1676. Myös pikkuvihan aikana 1742 pidettiin Turussa maapäivät.

## Lähteet
Bojan Križaj

**Bojan Križaj** (s. 3. tammikuuta 1957 Kranj, Slovenian KT) on Jugoslaviaa urallaan edustanut slovenialainen alppihiihtäjä.

Križaj’n uran ainoa aikuisten arvokisamitali tuli vuoden 1982 Schladmingin maailmanmestaruuskilpailuiden pujottelusta, jossa hän sijoittui hopealle. Hän oli osallistunut jo vuoden 1974 St. Moritzin MM-kilpailuihin sijoittuen pujottelussa sijalle 13. Lake Placidin olympialaisissa Križaj jäi suurpujottelun pronssimitalistista Itävallan Hans Ennistä vain 0,02 sekunnin päähän. Kotikisoissaan Sarajevon olympialaisissa 1984 Križaj oli pujottelun seitsemäs ja suurpujottelun yhdeksäs. Hän sijoittui vielä MM-kilpailuissa 1985 pujottelussa viidenneksi ja suurpujottelussa kahdeksanneksi, sekä 1987 pujottelussa kuudenneksi. Hän joutui jättämään vuoden 1988 Calgaryn talviolympialaiset väliin, koska loukkaantui juuri ennen kisoja.

Križaj voitti kahdeksan maailmancupin pujottelun osakilpailua ja oli yhteensä 33 kertaa palkintokorokkeella. Hän voitti pujottelun maailmancupin kaudella 1986-1987 ja sijoittui kokonaiskilpailussa neljänneksi kaudella 1979-1980.

Križaj valittiin Slovenian vuoden miesurheilijaksi yhteensä viisi kertaa. Hän lopetti uransa vuonna 1988.

## Osakilpailuvoitot

## Lähteet
*
*Križaj Ski-databasen sivuilla
The Revolution

**The Revolution** oli Princen taustayhtye vuosina 1984–1986. Se soitti kolmella Princen albumilla: *[[Purple Rain]]*, *[[Around the World in a Day]]* ja *[[Parade]]*, ja kahdella kiertueella. The Revolution esiintyy myös Princen elokuvassa *Purple Rain*.

Vuosina 1978–1982 Prince teki albuminsa suurimmaksi osaksi itse säveltäen, sanoittaen ja tuottaen kaiken materiaalin ja soittaen yleensä myös kaikki instrumentit yksin. Näinä aikoina Princen yhtye toimi lähinnä kiertueilla. Sen nimi oli silloinkin The Revolution, mutta tässä vaiheessa yhtye ei saanut vielä mainintaa Princen levyillä, sillä se osallistui hyvin vähän studiotyöhön. Myös yhtyeen jäsenet vaihtelivat, kunnes klassinen kokoonpano vakiintui vuonna 1984. Siihen kuuluivat Wendy Melvoin, Lisa Coleman, Doctor Fink, Bobby Z ja David Coleman. Live-Revolutioniin kuului vakituisesti myös Sheila E.

Revolution hajosi erimielisyyksiin vuonna 1986 *Parade*-albumin jälkeen. Sen jälkeen yhtye on esiintynyt kahdella Princen kappaleella: "It’s Gonna Be Beautiful Night" (albumilla ''Sign o’ the Times'') ja "The One U Wanna C" (albumilla *Planet Earth*). Myöhemmin Wendy Melvoin ja Lisa Coleman perustivat oman Wendy & Lisa -duonsa, joka on levyttänyt muun muassa Eric Claptonin, Neil Finnin ja Joni Mitchellin kanssa.

## Jäsenet
* Prince
* Dez Dickerson
* André Cymone
* Bobby Z.
* Gayle Chapman
* Doctor Fink
* Brownmark
* Lisa Coleman
* Wendy Melvoin
* Miko Weaver
* Eric Leeds
* Atlanta Bliss
* Jerome Benton
* Greg Brooks
* Wally Safford
* Susannah Melvoin
* Jill Jones
The New Power Generation

**The New Power Generation**, eli **NPG** oli Princen taustayhtye, joka vaikutti aktiivisena vuosina 1991&ndash;1998. Yhtye on edelleen toiminnassa, vaikka 2000-luvulla sen rooli Princen levyillä vähentyi.

Princen ja The New Power Generationin ensimmäinen yhteistyö, *[[Diamonds and Pearls (albumi)|Diamonds and Pearls]]* -albumi (1991) osoittatui Princen 1990-luvun suurimmaksi menestykseksi. Arvostetuin heidän yhdessä tekemänsä levy on kuitenkin *[[Love Symbol]]* -albumi vuodelta 1992. Vuonna 1993 ilmestyi NPG:n oma levy, *Goldnigga*, jolla Princen rooli on vahvasti läsnä. Toinen New Power Generationin oma albumi on nimeltään *Newpower Soul*.

## Jäsenet

* Prince
* Renato Neto
* Morris Hayes
* Cora Dunham
* Josh Dunham
* Mike Phillips
* Maceo Parker
* Lee Hogan
* Greg Boyer
* Shelby J.
* Marva King
RoboCop: Alpha Commando

**RoboCop: Alpha Commando** on Daytime Emmy -ehdokkuudella huomioitu yhdysvaltalainen piirrossarja, joka perustuu Ed Neumeierin ja Mike Minerin luomaan samannimiseen hahmoon RoboCopiin. Sarjan tuotti Metro-Goldwyn-Mayer, joka jäi myös yhtiön viimeiseksi tuottamaksi sarjaksi. RoboCop: Alpha Commandosta tehtiin yhteensä 40 jaksoa, jotka esitettiin Yhdysvalloissa vuosien 1998–1999 välisenä aikana.

Sarjaa oli tekemässä muutamia samoja käsikirjoittajia, jotka olivat 1980-luvun RoboCop: The Animated Seriesin kanssa tekemisissä. Huolimatta siitä RoboCop: Alpha Commando oli omanlaisensa versio RoboCopista verrattuna edellisiin elokuviin ja televisiosarjoihin. Hahmojen suunnittelusta vastasivat Frank Brunner, Carlos Huante, Keith Matz ja David Williams.

Vuonna 2007 sarjan kaikki 40 jaksoa julkaistiin DVD:lle Yhdysvalloissa.

## Juoni
Sarja aloittaa tarinansa vuonna 2020, jolloin RoboCop aktivoidaan oltuaan viisi vuotta kylmiössä poissakytkettynä. Myöhemmin se sijoittuu vuoteen 2030, kun liiton huipputekninen ryhmä nimeltä *Division Alpha* tarvitsee RoboCopin apua yrittäessään kukistaa maailmaa vellovan rikollisjärjestön. Agentti Nancy Miner lähetetään RoboCopin luojan tohtori Neumeierin luokse aktivoimaan uutta työpariaan kylmiöstä. Viiden vuoden poissaolon jälkeen se ei aivan heti toimi, kuten pitäisi. Sarjan edetessä RoboCop saa uusia ja parennettuja lisäyksiä kehoonsa taistellessaan uudessa Detroitissa rikollisia vastaan yhdessä agentti Minerin kanssa.

## Päähahmot
***RoboCop** on tohtori Neumeierin luoma kansainvälinen kyborgipoliisi, jonka tehtävänä on taistella maailman rikollisia vastaan. Organisaatio nimeltä *Division Alpha* päätti aktivoida kyborgipoliisin takaisin töihin viiden vuoden tauon jälkeen.

***Nancy Miner** on Division Alphan agentti, joka sai RoboCopin uudeksi parikseen. Aluksi hän ei ollut mielissään valinnasta, sillä Minerin edellisen työparin tappoi robotti. Kaksikosta kuitenkin tuli luottava pari ja he ovat myös hyviä ystäviä keskenään. Miner pian oppi, että RoboCop on huomattavasti enemmän kuin pelkkä robotti. Yhdessä kaksikon tehtävänä on pysäyttää maailman vaarallisimmat, kovimmat, älykkäimmät ja väkivaltaisimmat rikolliset Division Alphan käskystä. Minerilla on myös poika Matt.

***Cornelius Neumeier** on RoboCopin luonut huolimaton tiedemies, joka sai luomuksensa valmiiksi ollessaan vielä high schoolissa. Nykyisin hän työskentelee Division Alphalle pitääkseen luomuksensa ajan tasalla maailman vaarallisimpien rikollisten kanssa. Neumeier viettää myös usein aikaansa RoboCopin ja Minerin kanssa joutuen välillä heidän kanssaan mukaan tehtäviin, josta hän ei pidä lainkaan liiallisen vaaran vuoksi.

## Äänirooleissa

## Lähteet

## Aiheesta muualla
* TV.com 
* The Big Cartoon Database
* Voice Chasers 
* Toonarific
Bilipschitz-kuvaus

Jos X ja Y ovat metrisiä avaruuksia metriikkoinaan d ja d^\prime, sanotaan, että kuvaus f:X\to Y on **bilipschitz**, jos on olemassa sellainen luku M\geq 1, että d(x,y)/M\leq  d'(f(x),f(y))\leq Md(x,y) kaikilla x,y\in X.  Voidaan myös sanoa, että f on M-bilipschitz. Siis bilipschitz-kuvaus on sellainen Lipschitz-kuvaus, jonka käänteiskuvaus on myös Lipschitz. Bilipschitz-kuvaus on upotus.

## Lähteet
* 

## Kirjallisuutta
*   (pdf)
Tyttö ja kettu

**Tyttö ja kettu**, alkuperäiseltä nimeltään *Le renard et l'Enfant*, on Luc Jacquetin ohjaama ranskalainen luontoelokuva vuodelta 2007. Suomessa elokuvan ensi-ilta oli 8. helmikuuta 2008. Elokuvan pääosassa on Bertille Noël-Bruneau, jonka suomenkielisenä ääninäyttelijänä on Siiri Siltala. Muita ääninäyttelijöitä ovat muun muassa Rasmus Lehtosaari pojan roolissa ja Minttu Mustakallio, joka toimii elokuvan kertojana (alkuperäisessä versiossa Isabelle Carré). Elokuvan suomenkielisen dubbauksen on ohjannut Pekka Lehtosaari.

## Juoni

Tyttö ja kettu tutkiskelee ihmisen ja luonnon välistä suhdetta. Elokuva kertoo nuoresta Lila-tytöstä, joka ystävystyy villin ketun kanssa. Elokuva kuvaa maailmaa myös ketun näkökulmasta; miten kettu aistii vaarat, äänet ja näyt.

## Aiheesta muualla

* Virallinen kotisivu 
* Suomeksi dubatun version virallinen kotisivu 
* Finnkinon esittelysivu 
* 
* Le Renard et l'Enfant 
* Bertille Noël-Bruneaun haastattelu
Bill Owen

**Bill Owen** (14. maaliskuuta 1914 Acton, Lontoo – 12. heinäkuuta 1999 Westminster, Lontoo), oikealta nimeltään **William John Owen Rowbotham**, oli englantilainen näyttelijä ja lauluntekijä. Hän näytteli Compo Simmoniten roolin televisiokomediassa *[[Vielä virtaa]]*. 

## Nuoruus ja ura
Owen syntyi vuonna 1914 Actonissa Lontoossa. Nuorena hän lauloi ja soitti rumpuja yökerhoissa. Ensiesiintymisensä näyttämöllä hän teki 19-vuotiaana Cambridgessa repertoaariteatterissa. Vuonna 1939 Owen liittyi Unity Theatre Companyyn, jossa hän tuotti ja kirjoitti näytelmiä seuraavien 13 vuoden ajan ja oli myöhemmin taiteellinen johtaja. Toisen maailmansodan aikaan Owen palveli huoltojoukoissa ja sai luutnantin arvon. Hän haavoittui räjähdyksessä harjoituksien aikana ja palasi näyttelijän töihin.

Owen teki ensimmäisen elokuvaesiintymisensä vuonna 1945 lyhytelokuvassa *Song of the People*. Pian hän otti taiteilijanimen Bill Owen. Owen esiintyi muun muassa *[[Carry On]]* -komediaelokuvasarjassa ja teki ensiesiintymisensä Broadwaylla vuonna 1950. 1960-luvulla hän työskenteli lauluntekijänä, sanoittaen muun muassa vuonna 1968 kappaleen *Marianne* Cliff Richardille.

Pitkästä urastaan huolimatta Owen tuli tunnetuksi vasta *Vielä virtaa* -sarjan Compo Simmoniten roolista. Hän aloitti roolissa vuonna 1973 ja näytteli Compoa kuolemaansa asti. Owenin kuoltua myös hänen roolihahmonsa kuoli. Compon ja Owenin kuoltua Compon poika Tom Simmonite, jota näytteli Owenin poika Tom Owen, jatkoi sarjaa.

## Yksityiselämä
Owen oli naimisissa Edith Stevensonin kanssa 1947–1964. Pariskunnalla on yksi poika, näyttelijä Tom Owen (1949–2022). Erottuaan Stevensonista Owen avioutui vuonna 1977 Kathleen O'Donoghuen kanssa. Avioliitto kesti Owenin kuolemaan saakka. Owen oli aktiivinen Työväenpuolueen kannattaja. Hänet nimitettiin Brittiläisen imperiumin ritarikuntaan vuonna 1976.

Owen kuoli haimasyöpään 85-vuotiaana 12. heinäkuuta 1999. Hänet on haudattu Upperthongissa sijaitsevan St Johnin kirkon hautausmaalle, lähelle Holmfirthin kylää, jossa *Vielä virtaa* -sarja kuvattiin.

## Lähteet

## Aiheesta muualla
Nakayaman lemma

**Nakayaman lemma** tai **Nakajaman lemma** on kuuluisa kommutatiivisen algebran äärellisviritteisia moduleja koskeva tulos.

Olkoon (A,m) paikallinen rengas ja M äärellisviritteinen A-moduli. Tällöin ehdosta M=mM seuraa M=O. Yleisemmin sama pätee jos ehdosta M=IM seuraa M=O, missä I on M:n ideaali, jolle (1+I)\subset A^\times. Nakayaman lemmassa A:n äärellisviritteisyys on oleellista: Esimerkiksi olkoon A=\mathbb{Z}_{(5)}\subset \mathbb{Q} paikallinen rengas. Selvästi \mathbb{Q}=5\mathbb{Q}, mutta \mathbb{Q}\ne 0, sillä \mathbb{Q}=\sum_{i=0}^\infty A\cdot 5^{-i} ei ole äärellisviritteinen A:n suhteen.

## Lähteet
* http://at.yorku.ca/cgi-bin/bbqa?forum=ask_an_algebraist;task=show_msg;msg=4030.0001
* Reid, Miles: Undergraduate Commutative Algebra
Töpökät

**Töpökät** (Conopophagidae) on pienikokoisten varpuslintujen heimo. Nämä linnut elävät Keski- ja Etelä-Amerikan trooppisilla ja subtrooppisilla alueilla.

Töpökät ovat pyöreähköjä, lyhytsiipisiä ja pitkäjalkaisia lintuja. Koko vaihtelee 12 senttimetristä 18 senttimetriin. Koiraat ovat naaraita värikkäämpiä ja yleisväritykseltään näitä punaisempia ja ruskeampia. Töpökät ovat hyönteissyöjiä, pääravintoa ovat hämähäkit, toukat, heinäsirkat ja kovakuoriaiset.  Ne elävät lähellä maata, jotkin lajit  läpipääsemättömissä tiheiköissä ja toiset avoimissa metsissä. 

Töpököiden heimoon (*Conopophagidae*) kuuluu kaksi sukua ja 10 lajia.

## Suvut ja lajit
### [[Rosvomuurat]] (''Pittasoma'')
* Rosvomuura (*Pittasoma rufopileatum*)
* Suomuvatsamuura (*Pittasoma michleri*)

### [[Töpökät (suku)|Töpökät]] (''Conopophaga'')
* Harmaaselkätöpökkä (*Conopophaga peruviana*)
* Hupputöpökkä (*Conopophaga roberti*)
* Liuskevatsatöpökkä (*Conopophaga ardesiaca*)
* Mustanaamatöpökkä (*Conopophaga aurita*)
* Mustaposkitöpökkä (*Conopophaga melanops*)
* Mustavatsatöpökkä (*Conopophaga melanogaster*)
* Ruskolakkitöpökkä (*Conopophaga castaneiceps*)
* Rusorintatöpökkä (*Conopophaga lineata*)

## Lähteet
Nicki French

**Nicki French** (s. 26. syyskuuta 1964 Carlisle, Cumbria, Englanti) on englantilainen laulaja ja tanssija. Hän on levyttänyt coverversion kappaleesta "Total Eclipse of the Heart" vuonna 1995. Hän osallistui Eurovision laulukilpailuun vuonna 2000, jossa hänen laulamansa kappale "Don't Play That Song Again" sai 28 pistettä.

## Diskografia
### Albumit
**Secrets* (1995)
**Total Eclipse of the Heart* (1997)
**French Revolution* (1998)
**12" Essentials* (2000)

## Aiheesta muualla
*Nicki Frenchin viralliset kotisivut 
*Nicki Frenchin kotisivut Myspace:ssa 
*Fanisivu